Karavana prijateljstva Mostar Vukovar
2026-04-28 08:00 - 2026-05-01 17:00 (Europe/Paris)
Karavana prijateljstva ponovno povezuje Mostar i Vukovar preko Županje 🚴‍♂️🇭🇷
Iz grada na Neretvi u utorak je krenula 14. po redu biciklistička karavana prijateljstva Mostar – Vukovar. Ova hvale vrijedna inicijativa okuplja bicikliste iz cijele regije koji na dionici dugoj 500 kilometara odaju počast žrtvi Grada heroja, ali i svim stradalima u Domovinskom ratu.
Tijekom petodnevnog puta, sudionici prolaze kroz Kiseljak i Žepče, a s posebnim uzbuđenjem očekuje se njihov dolazak u Županju. Naša lokalna zajednica već tradicionalno stoji uz ovaj projekt, osiguravajući toplu dobrodošlicu prijateljima iz Mostara i drugih partnerskih klubova.
Kao udruga koja promiče rekreativni biciklizam u našoj Posavini, ponosni smo što smo dio ove žive poveznice između juga Hercegovine i istoka Hrvatske. Karavana put završava 2. svibnja u Vukovaru, gdje će na Ovčari i u Borovu Selu dostojanstveno pokloniti žrtvama koje nikada ne smijemo zaboraviti.

6. Vatrogasna biciklijada - Kešinci - UBR PEDALA
2026-05-03 08:00 - 17:00
Još se nismo “ohladili” od Karavane Mostar – Vukovar, a samo dan nakon ukazala nam prilika da posjetimo naše prijatelje UBR Pedala Kešinci , na njihovoj 6. Vatrogasnoj biciklijadi. Društvo se skupilo, pa zaputilo put Kešinaca gdje su nas dočekali stari i novi prijatelji, Udruga za rekreativni biciklizam Kotrljaneri, Biciklistička udruga Donji Andrijevci BK-RODA i Biciklistička Udruga Petnja. Nakon pića dobrodošlice, uvodnog pozdrava, zaputili smo se na kružnu turu od 25km. Od Kešinaca prema Semeljcima i Koritni pa poljskim putem do lovačke kuće gdje smo se okrijepili te nastavili poljskim putem do Mrzovića pute Vrbice ponovno do Kešinaca gdje nas je dočekao ručak. Vrijeme nas je poslužilo, kondicija isto – sasvim dobro provedena aktivna nedjelja. Veselimo se budućim druženjima i suradnji. Kako nam je bilo saznaj u kratkom videu

Biciklijada Županja - Kotur & D.R.V.O.
2026-06-04 09:00 - 14:00
🚲 Biciklijada Županja 🚲
Povodom Dana gradskih udruga koji se obilježava na Tijelovo – 04.06.2026, pridruži nam se na biciklijadi koja spaja rekreaciju, druženje i zabavu! 🌳 Organizatori su udruga D.R.V.O. i Kotur Županja.
📍 O događaju:
📅 Datum: Četvrtak, 04.06.2026. 09:00h
📍 Trg kralja Tomislava (start) – Lovačka kuća na Županjskim Virovima (cilj) 🏁
📏 Očekuje te lagana ruta duljine 15-20km prilagođena svima – od rekreativaca do obitelji sa djecom. 👨‍👩‍👧‍👦 🍲
Napomena za “cestovnjake”: Ruta uključuje dijelove na kojima se nalazi makadam.

Krećemo sa glavnog gradskog trga kroz centar prema Gundulićevoj, desno na Braće Radić, Gupčevom do Šantave pa Stanovi Oraški most, makadamom uz nasip prema izletištu Poloji, uz Ciglanske stanove i nasip do muzeja, Veliki kraj do Strossmayerove pa skroz prema Plodinama i Županjskim Virovima i završavamo makadamom do Lovačke kuće.
Na cilju se priključujemo gradskim udrugama koje nam pripremaju okrijepu: 🐟 Kušajte pečenu ribu 🥯 Uživajte u okusima lepinjica i poderanih gaća 🥣 Vrhunski čobanac
✨ A nakon što se odmorite, priključite se zabavnim igrama i aktivnostima za djecu i odrasle! 👨‍👩‍👧‍👦🎯⚽️
✨ 🔐 Online prijava je obavezna zbog količine hrane te kupona za gratis cugu a treba nam i potpis na suglasnost sa pravilima manifestacije. Na startu prijave nisu moguće. Kotizacije nema! 🔐 ✨
⚖️ GDPR i privole:
📸 Foto i video snimanje: Svi sudionici na biciklijadi pristaju na fotografiranje i snimanje u svrhu promocije i dokumentiranja rada udruge. Materijali će biti objavljeni na društvenim mrežama i web stranicima.
🛣️ Vožnja se odvija na otvorenim prometnicama uz poštivanje prometnih pravila. Preporučujemo nošenje kacige radi vaše sigurnosti, a za mlađe od 16 godina ona je zakonska obveza. 🪖 👨‍ Sudjelovanje maloljetnih osoba dopušteno je isključivo uz pratnju i nadzor roditelja ili zakonskog skrbnika. Prijavu za maloljetnu osobu ispunjava roditelj ili zakonski skrbnik. Molimo vas da prilagodite brzinu uvjetima na cesti i uputama voditelja grupe.
🔧 Tehnička ispravnost: Sudionici su dužni na vožnju doći s tehnički ispravnim biciklom. Obavezno je nošenje osnovnog alata i rezervne zračnice odgovarajuće vašem biciklu. 🛠️
🔐 RBK Županja i udruga D.R.V.O. prikupljaju ove podatke isključivo u svrhu organizacije aktivnosti i sigurnosti sudionika. Podaci se neće koristiti u druge svrhe niti dijeliti s trećim stranama.

Prijava
Kakva nas ruta čeka i na što obratiti pozornost pogledaj na :

Biciklistički Đir - Gradište-Cerna-Šiškovci-Andrijaševci-Rokovci-Cerna-Gradište
2026-06-14 10:00 - 16:00
🚴 Biciklistički đir: Gradište – Cerna – Andrijaševci – Rokovci – Gradište
Vrijeme je za novi cestovni izazov i zajedničko druženje na dva kotača. Ova ruta nas vodi kroz slikovita mjesta našeg kraja, povezujući Gradište, Cernu, Šiškovce, Andrijaševce i Rokovce, uz bazu i cilj na dobro poznatoj lokaciji.
Đir je namijenjen svim ljubiteljima cestovne vožnje, a nakon odrađenih kilometara čeka nas zasluženi odmor, roštilj i druženje u ugodnom ambijentu.

📍 Informacije o ruti:

📅 Datum: Nedjelja, 14.06.2026.
🚲 Vrsta bicikla: Cestovni, Trekking, Gravel
📏 Duljina: 38.5 km
⏱️ Tempo vožnje: 20-22 km/h
📈 Uspon: nema (ravničarski đir)
🚀 Težina: Lagana do umjerena

🕒 Plan puta i druženje:

• 10:00h: Start ispred Apartmana Baboselac, Gradište (osiguran parking za aute)
• Polazak: Vožnja preko Cerne i Šiškovaca prema Andrijaševcima i Rokovcima
• Povratak: Istom trasom preko Cerne nazad u Gradište
• Cilj: Dolazak na početnu točku, roštilj i zajedničko druženje

📝 PRIJAVI SE OVDJE (OBAVEZNO)
📍 Pogledaj detaljnu rutu
⚠️ Važna napomena:
Prijava putem obrasca je obavezna zbog ograničenog broja mjesta te radi organizacije logistike oko roštilja. Sudionici voze na vlastitu odgovornost. Obavezna je tehnička ispravnost bicikla, nošenje kacige i zaliha vode.

RBK Županja | Projekt Ruta Srijem 2026.

Probni đir 100km - Priprema za brevet 200km
2026-08-30 07:00 - 14:00
🚴 Probni đir: Županja – Đakovo – Županja (101 km)

Razmišljate o nastupu na nadolazećem BRM Županja 200 brevetu, ali niste sigurni kako će vaše tijelo reagirati na veliku kilometražu? Provozaj se s nama do Đakova! Organiziramo posebnu probnu klupsku vožnju od 101 km dva tjedna prije glavnog događaja.
Cilj vožnje nije ganjanje prosjeka, nego provjera opreme, hrane, pića, sjedenja i vožnje u grupi prije breveta. Ovo je dobra proba za sve koji razmišljaju o BRM-u, ali i za one koji žele jednu dužu kontroliranu klupsku vožnju u opuštenoj atmosferi.

📍 Informacije o ruti:

📅 Datum: Nedjelja, 30.08.2026.
🚲 Vrsta bicikla: Cestovni, Gravel, Trekking
📏 Duljina: 101 km
⏱️ Tempo vožnje: oko 20 km/h (mirno i grupno)
📈 Uspon: Minimalan (ravničarski đir)
🚀 Težina: Srednje zahtjevno (odličan uvod za 200 km)

🕒 Plan puta i dinamika:

• 07:00h: Start i okupljanje na Trgu Kralja Tomislava u Županji
• oko 25. km: Kraće stajanje u Prkovcima
• oko 51. km: Glavni odmor i kava u Đakovu (30-45 min na pola puta)
• oko 75. km: Kraće stajanje u Strizivojni
• 13:00–14:00h: Okvirni povratak u Županju (ovisno o pauzama i tempu grupe)

📝 PRIJAVI SE OVDJE (OBAVEZNO)
📍 Pogledaj detaljnu rutu

⚠️ Važna napomena:
Prijava je obavezna zbog planiranja logistike. Sudionici voze na vlastitu odgovornost. Obavezna je tehnička ispravnost bicikla i nošenje zaštitne kacige. Preporuka je ponijeti malu torbicu s osnovnim alatom, rezervnom zračnicom, pumpom ili CO2, te nešto hrane za put (sendvič, pločicu, gel, napolitanke ili slično) i dovoljnu zalihu vode.

RBK Županja | Projekt Ruta Srijem 2026.

Poziv na Brevet Županja 200
2026-09-12 08:00 - 21:30 | Multikulturni centar Županja, Bana Josipa Jelačića 2b, Županja, 32270, Croatia (Local Name: Hrvatska)
Rutom Srijema od Save do Dunava: BRM Županja 200 povezuje svih pet gradova Vukovarsko-srijemske županije
ŽUPANJA – U subotu, 12. rujna 2026. godine, Županja postaje mjesto okupljanja ljubitelja biciklističkih užitaka. Održat će se BRM Županja 200, brevet dug 200 kilometara koji sudionike vodi Rutom Srijema od Save do Dunava, povezujući svih pet gradova Vukovarsko-srijemske županije, uz poštivanje pravila breveta.
Od Županje, preko Spačvanskih šuma, Srijema i dunavske obale, pa sve do Iloka, Vukovara i Vinkovaca, ruta je zamišljena kao biciklističko upoznavanje kraja kroz njegove prirodne, kulturne i povijesne posebnosti.
Okupljanje sudionika počinje u 7 sati na parkiralištu MKC-a u Županji, uz kavu i piće po izboru u Caffe Baru Okac, dok je službeni start u 8 sati. Prije polaska sudionike će dočekati i svježe kiflice, banane te energetske žitne pločice za dobar početak 200 kilometara duge vožnje. Vremensko ograničenje za završetak vožnje iznosi 13,5 sati.
Brevet nije utrka u klasičnom smislu, već vožnja izdržljivosti u kojoj svaki sudionik vozi vlastitim tempom. Poseban poziv upućen je onima koji još nisu vozili brevet – pretežno ravničarska trasa BRM-a Županja 200 odlična je prilika za prvi susret s ovim oblikom biciklizma i prvi korak prema tituli Super Randonneura.
Za one koji nisu sigurni mogu li završiti svih 200 kilometara, osiguran je i kombi s vozačem u slučaju odustajanja ili kvara. Zato je šteta ne pokušati – krenite svojim tempom i možda se na kraju i sami iznenadite koliko možete.
Rutom Srijema od Save do Dunava
Vožnja počinje u Županji, na obali Save, a već nakon nekoliko kilometara ruta preko Bošnjaka ulazi u srce Spačvanskih šuma i prolazi kraj stoljetnih hrastova lužnjaka.
Prva foto kontrola nalazi se kod crkve u Vrbanji, gdje se toga dana održava tradicionalni kirbaj. Sudionici će tako, uz samu rutu, imati priliku osjetiti i atmosferu lokalne tradicije, a po želji mogu napuniti džepove alvom za dodatnu energiju.
Put se zatim nastavlja prema Bioekološko-edukacijskom centru Otočki virovi, gdje se nalazi druga foto kontrola. Otočki virovi predstavljaju jedan od prirodnih bisera ovog područja i idealno su mjesto za kratki predah, kavu i punjenje baterija u hladu stoljetnih šuma. Kontrolna fotografija radi se u njihovom selfie okviru.
Nakon prolaska kroz Otok, Komletince, Nijemce i Đeletovce, ruta ulazi dublje u Srijem. Na 81. kilometru sudionike očekuje Kuća Matoš u Tovarniku, treća foto kontrola.
Nakon Tovarnika ruta nastavlja prema Dunavu i Šarengradu, gdje sudionike očekuje jedna od posebnih stanica cijele vožnje – Kapetanova kuća.
Tamo će ih dočekati Dinka Juričić, umirovljena profesorica i autorica, dobitnica priznanja Ponos Hrvatske, poznata po svom gostoprimstvu prema putnicima i biciklistima. Na obali Dunava sudionici će moći predahnuti, osvježiti se, napuniti bidone, a možda ih dočekaju i domaće slastice.
Od Šarengrada ruta vodi prema Iloku, najistočnijem gradu na trasi, gdje se nalazi četvrta foto kontrola kod crkve sv. Kapistrana, s pogledom prema Dunavu.
Nakon Iloka slijedi povratak prema zapadu preko Sotina do Vukovara, gdje sudionike očekuje peta foto kontrola kod poznatog Vukovarskog vodotornja.
Iz Vukovara se ruta nastavlja preko Petrovaca, Starih Jankovaca i Mirkovaca prema Vinkovcima.
Šesta i posljednja foto kontrola nalazi se na Trgu Vinkovačkih jeseni, gdje se radi selfie ispred murala.
Upravo ta kontrola ima i posebnu ulogu u završnici breveta. Nakon što sudionik fotografira šestu kontrolu, fotografiju šalje na dežurni broj roštilj-majstora. Time organizatori dobivaju znak da mogu početi pripremati dimljene slastice ili pak pripremiti vegetarijansku opciju.
Iz Vinkovaca se ruta preko Cerne vraća prema Županji, gdje je cilj ponovno u MKC-u. Nakon 200 kilometara sudionike će čekati hrana, piće i druženje u ugodnom društvu ekipe koturaša iz RBK Županja.
Video trase
Za one koji žele prije same vožnje zaviriti na trasu i osjetiti dio atmosfere koja ih očekuje, dostupan je i kratki video rute.

Više informacija i prijave
Za više detalja o BRM-u Županja 200, trasi, pravilima sudjelovanja i svim ostalim informacijama posjetite službenu stranicu Randonneurs Croatia.

Službena stranica BRM Županja 200

Ako ste se već odlučili sudjelovati, direktan link za prijavu nalazi se ovdje:

PRIJAVA ZA BRM ŽUPANJA 200

⚠️ Kaciga obavezna. Vozi se na vlastitu odgovornost.

Biciklistički đir - Na 8.Andrijevačku biciklijadu!
2026-09-13 07:00 - 17:00
🚲 Biciklistički Đir – Na 8. Andrijevačku biciklijadu!

Dan nakon našeg BRM-a Županja 200 nastavljamo s biciklističkim druženjem! U nedjelju, 13.09.2026., idemo u Donje Andrijevce na 8. Andrijevačku biciklijadu u organizaciji Biciklističke udruge Donji Andrijevci – B.U.D.A.
Za sudjelovanje su moguće različite opcije dolaska – možete krenuti biciklima iz Županje, iskoristiti organizirani prijevoz kombijem ili doći vlastitim prijevozom u Donje Andrijevce.
Čeka nas 30 km službene biciklijade kroz okolna sela, a nakon vožnje slijede ručak i druženje.

📍 Informacije o ruti:

📅 Datum: Nedjelja, 13.09.2026.
🚲 Vrsta bicikla: Svi tipovi bicikala
📏 Službena biciklijada: oko 30 km
🚴 Iz Županje biciklima: oko 115 km ukupno
⏱️ Vrijeme vožnje iz Županje: cca 05:10 h
📈 Uspon: oko 140 m za rutu iz Županje
🚀 Težina: ovisno o načinu dolaska i ukupnoj kilometraži

🚗 Načini dolaska:

🚲 Biciklima iz Županje: zajednički polazak u 07:00h s glavnog trga i vožnja do Donjih Andrijevaca, uz sudjelovanje na službenoj biciklijadi.
🚐 Kombi prijevoz: polazak kombija u 08:00h s glavnog trga u Županji. Dostupno je najviše 5 mjesta za sudionike, zajedno s biciklima.
🚗 Vlastitim prijevozom: možete samostalno doći u Donje Andrijevce te se priključiti RBK Županja ekipi i službenoj biciklijadi.

🕒 Plan puta i satnica:

• 07:00h: Polazak biciklima iz Županje (s glavnog trga)
• 08:00h: Polazak kombija iz Županje (s glavnog trga)
• 09:00–09:30h: Dolazak u Donje Andrijevce i prijava za biciklijadu
• 10:00h: Službeni start 8. Andrijevačke biciklijade
• oko 13:00h: Završetak biciklijade
• Nakon vožnje: Ručak i druženje u Malom domu u Donjim Andrijevcima
• Povratak: Nakon završetka programa, prema Županji ovisno o odabranom načinu prijevoza

💶 Prijava na biciklijadu i RBK Đir:

🕗 Registracija: 08:00–09:30h
💶 Startnina: 10 €
🎒 U cijenu je uključeno: startni paket, doručak, osvježenje na ruti i ručak nakon biciklijade

Prilikom prijave na RBK Đir odaberite opciju dolaska za koju ste se odlučili: dolazak biciklima iz Županje, prijevoz kombijem ili vlastiti prijevoz do Donjih Andrijevaca.
Napomena: broj mjesta u kombiju ograničen je na 5 sudionika.

🚴 Ruta iz Županje – oko 115 km

🚴 Ruta 8. Andrijevačke biciklijade – 30 km

📝 PRIJAVI SE OVDJE (OBAVEZNO)
📍 Pogledaj rutu iz Županje na Komootu
📍 Pogledaj rutu biciklijade na Komootu

⚠️ Važna napomena:
Molimo vas da budete realni i konzervativni u procjeni vlastite fizičke spreme. Đirovi nisu utrke i cilj je zajednička vožnja i druženje, ali svaki Đir ipak ima svoju kilometražu, tempo i zahtjevnost. Prije polaska uzmite u obzir svoje iskustvo, trenutnu kondiciju i sposobnost samostalnog završetka planirane rute.
Na Đirovima nemamo prateće vozilo, a svaki sudionik sudjeluje na vlastitu odgovornost. U slučaju kvara, iscrpljenosti ili nezgode organizatori nisu u mogućnosti osigurati prijevoz sudionika i bicikla. Zato vas molimo da odaberete Đir koji odgovara vašim mogućnostima i da na vožnju krenete odgovarajuće pripremljeni.
Napomena za ovaj Đir: sudionici koji kreću biciklima iz Županje trebaju računati na ukupno oko 115 km i planirani prosjek od oko 22 km/h. Sudionici koji dolaze kombijem ili vlastitim prijevozom voze službenu rutu biciklijade od oko 30 km.

RBK Županja | Projekt Promicanje rekreativnog biciklizma 2026.
“`

Biciklistički Đir - COP31
2026-09-14 08:00 - 2026-09-15 22:00
🚲 COP31 Bike Ride – priključujemo se međunarodnoj štafeti

COP31 je 31. konferencija Ujedinjenih naroda o klimatskim promjenama,
koja se ove godine održava u Antalyi u Turskoj. Uz konferenciju, biciklisti iz različitih
zemalja sudjeluju u međunarodnoj biciklističkoj štafeti COP31 Bike Ride,
koja povezuje prošlogodišnji COP30 u Brazilu s ovogodišnjim COP31 u Antalyi.

Štafeta je i prošle godine prolazila kroz Hrvatsku, a vozili smo i tada. Ove godine
ponovno prolazi kroz Hrvatsku, a članovi RBK Županja priključuju se
međunarodnim biciklistima na dvije dionice puta prema Antalyi. 🚴‍♂️🌍

📍 Naše dionice

📅 14. 9. 2026. – Slavonski Brod → Vinkovci

📅 15. 9. 2026. – Vinkovci → Bačka Palanka

🗺️ Plan puta

14. 9. – Slavonski Brod → Vinkovci
🚐 Za prvu dionicu imamo osiguran kombi za pratnju.

15. 9. – Vinkovci → Bačka Palanka

Pozivamo sve bicikliste, klubove i ekipe da nam se pridruže na jednoj ili obje dionice.

Vozimo zajedno s međunarodnim sudionicima COP31 Bike Ridea i budimo dio ove velike
međunarodne biciklističke štafete. 🚴‍♀️🌍

🌍 COP31 Bike Ride

Sve informacije o međunarodnoj štafeti, rutama i načinu sudjelovanja dostupne su
na službenoj stranici:

🌍 COP31 Bike Ride – službena stranica

⚠️ Važna napomena:

RBK Županja nije organizator COP31 Bike Ride štafete niti navedenih etapa.
Priključujemo se međunarodnoj štafeti i pozivamo ostale bicikliste da nam se pridruže.

🚴‍♂️🌍 RBK Županja

Vidimo se na cesti!

Biciklistički Đir MTB/Gravel: Županjski Virovi
2026-09-27 08:00 - 17:00
🚲 Biciklistički Đir MTB/Gravel: Županjski Virovi

Ekipa, ponovno idemo malo offroad! Ruta nas vodi na Županjske virove, preko Gradišta, s povratkom preko Štitara. Idealna prilika za makadam, svjež zrak i uživanje u prirodi bez asfalta i prometa.
Ruta je za ljubitelje MTB i Gravel vožnje. Teren je miješan (šuma, nasip, makadam), a tempo je rekreativan – cilj je zajedničko istraživanje naših staza!

🚴 Informacije o ruti

📅 Datum: 27.09.2026. (nedjelja)
🚲 Vrsta bicikla: MTB / Gravel
📏 Duljina: 30–50 km (prema dogovoru grupe)
⏱️ Vrijeme vožnje: oko 3–5 h druženja

🗓️ Plan puta i satnica

🕙 08:00 h – polazak s Trga kralja Tomislava u Županji
🚴 Županja → Gradište → Županjski Virovi
🌳 Povratak preko Štitara → Županja

🗺️ Komoot ruta

📝 PRIJAVI SE OVDJE (OBAVEZNO)

📍 Pogledaj detaljnu rutu na Komootu

⚠️ Važna napomena

Vozi se na vlastitu odgovornost i uz poštivanje prirode.
Obavezan je ispravan MTB ili Gravel bicikl.
Svjetla (prednje i zadnje) su obavezna.
Kaciga je preporučena.

Molimo vas da budete realni i konzervativni u procjeni vlastite fizičke spreme. Đirovi nisu utrke i cilj je zajednička vožnja i druženje, ali svaki Đir ipak ima svoju kilometražu, tempo i zahtjevnost. Prije polaska uzmite u obzir svoje iskustvo, trenutnu kondiciju i sposobnost samostalnog završetka planirane rute.
Na Đirovima nemamo prateće vozilo, a svaki sudionik sudjeluje na vlastitu odgovornost. U slučaju kvara, iscrpljenosti ili nezgode organizatori nisu u mogućnosti osigurati prijevoz sudionika i bicikla. Zato vas molimo da odaberete Đir koji odgovara vašim mogućnostima i da na vožnju krenete odgovarajuće pripremljeni.

🚴 RBK Županja – vidimo se na Điru!
